# Brigita

### De la Wikipedia, enciclopedia liberă

Sf. Brigita a Suediei, aşa cum era reprezentată în sec. XIX

Sf. Brigita (n. 1303, Finstad, d. 23 iulie 1373, Roma) a fost o călugăriţă suedeză, întemeietoare de ordin călugăresc, sfântă.

## [modifică] Viaţa

S-a născut în Suedia, la Finstad, în apropiere de Uppsala, în anul 1303, într-o familie de nobili (Folkunger). Căsătorită de timpuriu cu nobilul Ulf Gudmarsson, a avut opt copii (dintre care Sf. Ecaterina a Suediei), pe care i-a educat foarte bine.

A intrat în Ordinul al treilea al Sfântului Francisc, iar după moartea soţului, pe care l-a iubit foarte mult, a dus o viaţă ascetică, rămânând totuşi în mijlocul lumii. Cu ajutorul regelui Suediei a întemeiat apoi, în 1346, la Vadstena, un Ordin călugăresc (al "Brigitinelor"), numit şi "Ordinul Răscumpărătorului", deoarece se spune că Iisus Hristos însuşi i-ar fi dictat, cuvânt cu cuvânt, Sfintei Brigita, regula noului ordin şi indicaţiile pentru construcţia bisericii. Noul ordin a avut mare importanţă în viaţa religioasă şi literară a ţărilor nordice.

Ultimii 24 de ani ai vieţii şi i-a petrecut la Roma, unde a dat tuturor un exemplu strălucit de virtute, s-a străduit să reformeze Biserica şi a încercat (fără succes) să obţină întoarcerea Papilor de la Avignon la Roma. A întemeiat aici un cămin pentru studenţi şi pelerini suedezi. A murit la Roma în anul 1373.

## [modifică] Opera

Sf. Brigita a scris multe lucrări în care şi-a descris experienţa mistică, pe care o avea din tinereţe:

- Revelationes, 8 vol., ediţia I: Lübeck 1492;
- Revelationes extravagantes (cuprinzând Regula monastică, Sermo angelicus = culegere de lecturi monastice, 4 rugăciuni).

### [modifică] Ediţii

- Offenbarungen der hl. B., ausgew. von Emilia Fogelklou, dt. 1933;
- A. Bygdén, N. G. Gejvall u. C.-H. Hjörtsjö, Heliga Birgittas reliker, Lund 1954;
- Den heliga Birgittas Revelaciones Extravagantes, ed. îngr. de L. Hollmann, Stockholm 1956;
- Tu fragmenter på svensk av den heilige B.s skrifter, ed. îngr. de J. Gussgard, Stockholm. 1961;
- Die Offenbarungen der hl. Birgitta von Schweden, ausgew. u. eingel. v. Sven Stolpe, dt. v. Siegfried Huber u. Robert Braun, 1961.

## [modifică] Cult

Canonizată în 1391 de Papa Bonifaciu al IX-lea.

Sărbătorită în Biserica Catolică la 23 iulie.

## [modifică] Bibliografie

- F. W. Bautz, "Birgitta von Schweden", în Biographisch-Bibliographisches Kirchenlexikon I (1990) 599-600
- Liturgia orelor, Arhiepiscopia romano-catolică Bucureşti 1994, p. 1418.
- Schott-Messbuch, Freiburg 1961.

Adus de la "http://ro.wikipedia.org../../../b/r/i/Brigita.html"

Categorii: Naşteri în 1303 | Decese în 1373 | Sfinţi în Biserica Catolică

##### Views

- Articol
- Discuţie
- Versiunea curentă

##### Caută

##### În alte limbi

- Dansk
- Deutsch
- English
- Esperanto
- Español
- Suomi
- Français
- Hrvatski
- Bahasa Indonesia
- Italiano
- Latina
- Nederlands
- Polski
- Русский
- Svenska